Z A P I S N I K
sa 19. sjednice Općinskog vijeća

Općine Podravske Sesvete, održane dana 
15. veljače 2019. godine
u prostorijama Općine, Ivana Mažuranića 1
         Sjednica je sazvana putem KLASA: 021-05/19-01/06, URBROJ: 2137/24-19-1 od 8. veljače 2019. godine.
         Sjednicu je otvorio predsjednik Općinskog vijeća Vlado Halusek, u 18.05 sati, pozdravio nazočne i predložio prozivku nazočnih.
            Sjednici su nazočni:                                                    Sjednici nisu nazočni:                                         

a) članovi Općinskog vijeća:
1. Marko Derežić                                                                                             
2. Vlado Halusek                                                             
3. Silvana Kolar                                                          
4. Zlatko Miloš 

5. Dražen Nađ 
6. Josip Rep 
7. Branko Rođak
8. Darko Štefanić 
9. Renata Štefec

10. Vladimir Tudić 

11. Ivan Šerbeđija

b) ostali nazočni:

1. Krunoslav Bratanović, općinski načelnik 

2. Mladen Sitek, zamjenik općinskog načelnika

3. Tamara Krznarić, direktorica društva „Drava-Kom“ 

4. Boris Poljanac, pročelnik Jedinstvenog upravnog odjela

5. Jasminka Miloš, računovodstveni referent, zapisničar
6. Zainteresirana javnost: Ivan Kovačev, Mladen Jušta, Marija Derežić, Božidar Malčec
Stanko Halusek i drugi (do redovnog rada sjednice)
           Nakon uvodne riječi predsjednik vijeća otvara raspravu vezanu uz odvoz otpada te postavlja pitanje direktorici društva „Drava Kom“ gospođi Tamari Krznarić pitanje da li je na uplatnicama koje smo dobili to konačna cijena. 
           Direktorica odgovara da je to fiksni dio naknade, a još će se obračunati varijabilni dio koji ovisi o broju „dizanja kante“, a za taj dio obračun će se raditi u travnju.  Navodi također da su cijene propisane Uredbom, a cilj je smanjiti količinu miješanog komunalnog otpada. Do 2020. godine cilj je postići 66% razvrstanog otpada, te ako nećemo ispoštovati ono na što smo se kao država obvezali svi ćemo plaćati kazne. Društvo Drava Kom funkcionira na održivi način i  cilj je omogućiti kvalitetnu uslugu sada i u narednim godinama.
            Ivan Kovačev postavlja pitanje što je s ugovorima za odvoz otpada koje smo kao fizičke osobe sklopili s Komunalijama, na što mu pročelnik odgovara da svi ugovori koji su bili sklopljeni po starom zakonu više ne važe jer se uveo novi sustav po novom zakonu i sklapaju se novi ugovori sa društvom Drava-Kom.
           Ivan Kovačev iskazuje svoje nezadovoljstvo jer je po njegovom mišljenju odvoz otpada sada duplo skuplji kad se zbroje uplatnice i poštarina.

           Zamjenik načelnika Mladen Sitek odgovara da je devet općina osnovalo društvo Drava Kom, te da je skupština društva prihvatila ovakav način odvoza otpada. Cilj je da do kraja svakog mjeseca sav otpad ode van i miješani i reciklabilni, te zaključuje da je na taj način sada mjesečni račun manji. Do kraja godine umjesto vreća dobit ćemo kante, te će se s vremenom uvesti novi sustav obračuna „na masu“.
           Predsjednik vijeća navodi da su Komunalije već sada opremljene da mogu vagati otpad.

          Vijećnik Zlatko Miloš traži pojašnjenje oko evidentiranja dizanja kante, jer kada kamion stane tko evidentira da li je kanta dizana kod njega ili kod susjeda preko puta.

          Direktorica odgovara da se sve evidentira i da je kamion opremljen sustavom koji to može pratiti.

           Predsjednik vijeća pita kamo se stavlja papir i plastika, na što mu direktorica odgovara da će se vreće za papir i plastiku podijeliti drugi tjedan, a odvoz će se vršiti sa zadnjim odvozom u mjesecu, a nadovezuje se zamjenik načelnika i navodi da su naručeni kontejneri za četiri „zelena otoka“  i to 12 komada kontejnera po 1.200 litara.
           Na pitanje koliko koštaju dodatne vreće za miješani komunalni otpad, direktorica odgovara da one koštaju 18,00 kuna, a za odvojeni otpad vreće su besplatne.

          U raspravu se uključuje Mladen Jušta te postavlja pitanja: tko je i kada donio odluku i tko je umjesto njega napravio ugovor s Drava -Komom, kada je taj ugovor sklopljen, ako Izjava koja se dijeli ima važnost ugovora tko je ovlastio djelatnike općine da u ime Drava-koma raznose te Izjave koje sadrže osobne podatke o OIB-u, da li se smatra da je ugovor sklopljen prvim odvozom i kakvo je važenje cjenika koji je priložen uz Izjavu jer ima nelogičnosti između njega i primljenih čekova, te tko je donio odluku o broju članova kućanstva koji je napisan u Izjavi.
          Zamjenik načelnika odgovara da je korištena baza podataka iz komunalne naknade koja se vodi u općini,  a koja je bila temelj i za dosadašnju evidenciju. Ako ima bilo kakvih izmjena ili greški tome upravo služe ove Izjave na kojima se može upisati ta promjena.

          Direktorica navodi da je općina dužna omogućiti mještanima javnu uslugu prikupljanja otpada te je osnivanjem društva ovlastila  Drava Kom na pravo pristupu informacijama, a  korišteni su ulazni podaci koji su dobiveni od općine i na temelju toga su izdani računi, ali svaka Izjava će proći dodatnu provjeru. Svaka promjena i ubuduće se mora javiti jer cijeli proces konstantno teče  i promjene će se stalno događati.
            Na pitanje Božidara Malčeca zbog čega je važan broj članova kućanstva i što u slučaju da je domaćinstvu od pet članova dovoljna manja kanta te ju napuni samo jednom mjesečno?
            Direktorica odgovara da je praksa pokazala da je za jednog do dva člana dovoljna kanta od 80 litara, a za više članova ide kanta od 120 litara, a radi statistike i izvještaja koje smo dužni slati Ministarstvu, Agenciji i Općini vezano uz količinu prikupljenog otpada potrebni su nam podaci o broju članova kućanstva.

Pročelnik navodi da je donesen Zakon o održivom gospodarenju otpada, donesena je 
Uredba gdje je propisano kako se sklapaju ugovori, ne donose se rješenja jer to nije upravni postupak. Općinsko vijeće je donijelo odluku o načinu pružanja javne usluge prikupljanja otpada i odluku o osnivanju društva Drava Kom koji vrši takvu javnu uslugu te se temeljem toga sklapaju ugovori, a prvim korištenjem javne usluge smatra se da je ugovor sklopljen.
           U daljnju raspravu su se uključili Marko Derežić koji predlaže da se nađu mogućnosti za smanjenje cijene za pravne osobe, Stanko Halusek sa svojim dosadašnjim osobnim iskustvom, Silvana Kolar koja je mišljenja da mještani imaju pravo znati više od podataka o konačnoj cijeni, Marija Derežić koja ističe svoje nezadovoljstvo nesuglasicama i prepirkama na štetu mjesta.
           Direktorica društva navodi da inspekcije provode nadzore da li se uredba provodi, a za

sva pitanja može se kontaktirati Drava Kom preko telefona ili elektronskom poštom, a otvorena je i internetska stranica na kojoj se objavljuju obavijesti.
             Vijećnik Branko Rođak navodi da je ovo vijeće obmanuto jer  kad se donosila odluka o osnivanju društva, na pitanje da li će biti odvoz jeftiniji bilo je odgovoreno da hoće, a sad ispada da je skuplje, jer je on Komunalijama platio kao samac 19,47 kuna, a sada plaća 29,38 kuna za dva odvoza.
              Zamjenik načelnika odgovara da je kalkulacija rađena na 120-litrenoj kanti i iz tog stajališta cijena je niža, tu je devet općina i moralo se naći zajedničko stajalište, a informacije o cjeniku i načinu odvoza bile su dane prilikom donošenja odluke o osnivanju Drava Koma.

               Na pitanje vijećnika Darka Štefanića koliko je općina Komunalijama do sada plaćala zbrinjavanje otpada, a koliko će plaćati sada, zamjenik načelnika odgovara da je plaćala 150,00 kuna po toni što je na godišnjoj razini oko 35.000,00 kuna, a sada neće plaćati ništa.
             Direktorica društva upozorava da ukoliko ponovno bude odvoz četiri puta kao do

sada da se neće smanjiti količina miješanog komunalnog otpada nego se povećati, a glavni cilj je smanjenje takvog otpada, te smatra da je odvajanjem i razvrstavanjem otpada dovoljan je odvoz dva puta mjesečno.
             Nakon kraće rasprave direktorica društva Drava Kom napušta sjednicu.
             Nakon kratke stanke predsjednik vijeća započinje redovan rad sjednice i nakon prozivke predsjednik konstatira da je sjednici nazočno 11  članova Općinskog vijeća od ukupno 11 članova Općinskog vijeća, te sukladno tome ono može pravovaljano odlučivati. 
Prihvaćanje Zapisnika sa 18. sjednice Općinskog vijeća Općine Podravske Sesvete
  Predsjednik vijeća Vlado Halusek otvara raspravu.
  S obzirom da nije bilo rasprave niti primjedbi, Zapisnik sa 18. sjednice Općinskog vijeća Općine Podravske Sesvete je jednoglasno prihvaćen.
                                                    A K T U A L N I   S A T

Aktualni sat započinje u 20.00 sati.
Vladimir Tudić: U kojoj je fazi Polivalentni objekt?
Krunoslav Bratanović: Dobit ćete pisani odgovor.
Branko Rođak: Da li je točno da je za Polivalentni objekt došla odbijenica da ide u izgradnju?
Mladen Sitek: Dobit ćete pisani odgovor.

Marko Derežić: S obzirom na troškove vrtića koji će biti kada profunkcionira da li postoji mogućnost sufinanciranja servisiranja rada vrtića? Ministarstvo demografije ima program sufinanciranja.
Mladen Sitek: Što se tiče vrtića završena je javna nabava, potpisan je ugovor s izvođačem i nadzorom, poslana je dokumentacija na kontrolu javne nabave u Agenciju. Prihodi su zadovoljavajući ali kad krene rad vrtića neće se više ići u velike kapitalne projekte, a vidjet će se koliko će roditelji sudjelovati u sufinanciranju. Mi još nemamo javnu ustanovu tako da se niti ne može tražiti sufinanciranje.

Marko Derežić: Prema izvješću Drafta u 2018. godini prijavljeno je 107 projekata, a od toga mi smo imali samo 4 prijavljena projekta, na Ministarstvo graditeljstva moglo se prijaviti do 500.000,00 kuna.
Mladen Sitek: Prošle godine prijavili smo i odobreno nam je sufinanciranje komunalne opreme, a ove godine ići ćemo s prijavom za nabavu traktora i komunalne opreme.

Marko Derežić: Koliko smo dobili sredstava od Županije?

Jasminka Miloš: 140.000,00 kuna i iskoristili smo sve što smo mogli. Oni projekti koji su sufinancirani preko EU fondova nismo mogli prijaviti da ne bi došlo do dvostrukog financiranja.
Marko Derežić: Da li je točno da je pročistač izvlašten i da je pod ingerencijom Hrvatskih voda?
Mladen Sitek: Nije izvlašten. Koliko nam je poznato u pripremi je Elaborat izvlaštenja.

Marko Derežić: Koliko se smanjila financijska obveza prema Turističkoj zajednici s obzirom da se Općina Ferdinandovac priključila zajednici.
Mladen Sitek: Sada je članarina 25.000.00 kuna, a bila je 30.000,00 kuna. Na idućem vijeću razmatrat ćemo o Turističkoj zajednici, da li nam je ona potrebna potrebna jer imamo Draft, udruge, te kakva je naša vizija za budućnost.
Marko Derežić: Što je s poljoprivrednim redarom?

Mladen Sitek: Dolazi jednom tjedno, a za slučaj potrebe njegovi kontakt brojevi su objavljeni na internetskim stranicama.
Marko Derežić:  Program Zaželi, kakva je situacija?

Mladen Sitek: Zaposlene su dvije osobe od 1.1.2019. godine, provedena je javna nabava za bicikle i opremu.

Dražen Nađ: Da li je imenovan komunalni redar? Morale bi se povoditi odluke vezano uz divljia odlagališta otpada.
Mladen Sitek: Nije još imenovan, to će biti tema na idućoj sjednici.
Dražen Nađ: Koji je model financiranja mosta Kopanjek?

Mladen Sitek: Čekamo odgovor Hrvatskih voda i neće se ići u radove dok ne bude ugovoreno sufinanciranje.
Vladimir Tudić: Da li se načelnik ne osjeća moralno krivim što je opet Kogarad dobio posao za most?
Branko Rođak: Zašto su u programu Zaželi zaposlene samo dvije osobe? Druge općine imaju više zaposlenih?

Mladen Sitek: Nositelj projekta je Kalinovac, na koordinacijama bilo je dogovoreno da idu po dvije osobe iz svake općine. Kloštar ide samostalno. Dobit češ pisani odgovor.

Brano Rođak: Nisam dobio odgovor što treba napraviti da se prijavi potreba za poprava prilaza ispred kuće?

Mladen Sitek: Možeš doći načelniku i dati zahtjev.

Vlado Halusek: Koliko bude ukupno koštao vrtić iz našeg proračuna?

Mladen Sitek: Dobit češ pisani odgovor.

Vlado Halusek: Da li se planiraju kakva sredstava za udrugu Fletni dijak jer smo se prošle godine sami financirali? 

Mladen Sitek: Predviđena su sredstava za rad udruga, raspisan je natječaj koji traje mjesec dana.
S obzirom da više nije bilo rasprave niti pitanja Aktualni sat je završen u 20.25 sati.
Predsjednik vijeća daje na glasovanje Dnevni red  i nakon provedenog glasovanja predsjednik konstatira da je jednoglasno sa 11 glasova „ZA“  Dnevni red usvojen i  glasi:

                                                    D N E V N I    R E D:
1. Odluka o izmjenama i dopunama Odluke o izvršavanju Proračuna Općine Podravske Sesvete za 2019. godinu

2. Odluka o dugoročnom zaduženju Općine Podravske Sesvete za realizaciju Kapitalnog projekta K210008 – Ulaganja u građenje i opremanje dječjeg vrtića s pomoćnim prostorijama
3. Odluka o izmjenama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Podravske Sesvete 

4. Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2018. godinu za razdoblje od 1. studenog do 30. studenog 2018. godine i za razdoblje od 1. prosinca do 31. prosinca 2018. godine 

5. Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2019. godinu za razdoblje od 1. siječnja do 31. siječnja 2019. godine

6. Rasprava o načinu sakupljanja i odvoza miješanog komunalnog otpada i biorazgradivog komunalnog otpada na području Općine Podravske Sesvete

7. Odluka o stavljanju izvan snage Odluke o sazivanju zbora građana donesene na 16. sjednici Općinskog vijeća 19. studenog 2018. godine

8. Razno

  Točka 1.

                       Odluka o izmjenama i dopunama Odluke o izvršavanju Proračuna
                                         Općine Podravske Sesvete za 2019. godinu
************************************************************************
     Predsjednik vijeća otvara raspravu.

     Vijećnik Dražen Nađ traži da se izraz „svota“ promjeni u „iznos“, na što mu referentica za računovodstvene poslove odgovara da  prema uputama Ureda državne uprave u svim aktima mora pisati „svota“.
     S obzirom da više nije bilo rasprave predsjednik vijeća provodi glasovanje te  konstatira da je jednoglasno sa 11 glasova „ZA“ donijeta Odluka o izmjenama i dopunama Odluke o izvršavanju Proračuna  Općine Podravske Sesvete za 2019. godinu, koja je sastavni dio izvornika ovog Zapisnika.
                                                                   Točka 2.

 Odluka o dugoročnom zaduženju Općine Podravske Sesvete za realizaciju Kapitalnog projekta

          K210008 – Ulaganja u građenje i opremanje dječjeg vrtića s pomoćnim prostorijama

*********************************************************************

   Predsjednik vijeća otvara raspravu i daje primjedbu da nije dobio odgovor koliko će trebati čistih općinskih sredstava  za vrtić i koje će to biti opterećenje za općinu.

   Zamjenik načelnika odgovara da je sve pojašnjeno u obrazloženju uz prijedlog odluke.

   Vijećnik Dražen Nađ pita koliko čemo se stvarno zadužiti? Referentica za računovodstvo odgovara da sve ovisi o dinamici radova i o dinamici povrata sredstava od strane Agencije, ali maksimalni iznos kredita je 2,4 milijuna kuna, a može biti samo manje jer će se glavnica zatvarati s isplaćenom potporom prije nego se glavnica prenese u otplatu. Na pitanje vijećnika Dražena Nađa koji je uvjet za isplatu zadnje situacije referentica za računovodstvo odgovara da će to biti kada završi administrativna kontrola od strane Agencije i kad se ispoštuju svi uvjeti iz aplikacije.
    Općinski načelnik napušta sjednicu u 20.40 sati.

     Vijećnik Branko Rođak navodi da s obzirom da nije bila dana na vijeće odluka o odabiru najpovoljnije ponude ne vidi razloga da učestvuje u donošenju ove odluke, napominje da je on da se vrtić napravi  ali smatra da je odluka trebala ići na vijeće pa ću biti suzdržan.

    U raspravu o potrebi donošenja odluke o odabiru najpovoljnjije ponude na vijeću, nadovezuje se pročelnik koji navodi da je tumačenje koje je dobio od Uprave za javnu nabavu da se kod javne nabave mora poštovati Zakon o javnoj nabavi, te da je to posebni zakon koji ima prednost pred općim zakonom o lokalnoj samoupravi, a to je potvrdio i voditelj koji je provodio javnu nabavu gosp. Stipić.
    Ova odluka o zaduženju ide po Zakonu o proračunu.

    Nakon kraće rasprave zamjenik načelnika zaključuje da imamo pravnu službu i da pročelnik vodi brigu da sve procedure budu zakonite. Pročelnik se nadovezuje s informacijom da je sva dokumentacija otišla na administrativnu kontrolu u Agenciju za plaćanja i ako oni daju odobrenje, znači da je sve zakonito.
    Predsjednik vijeća provodi glasovanje, te konstatira  da je sa 10 glasova „ZA“  i 1 glasom

„SUZDRŽANI“ donijeta  Odluka o dugoročnom zaduženju Općine Podravske Sesvete za realizaciju Kapitalnog projekta K210008 – Ulaganja u građenje i opremanje dječjeg vrtića s pomoćnim prostorijama, koja je ujedno i sastavni dio izvornika ovog Zapisnika.
                                                                 Točka 3.
Odluka o izmjenama Odluke o načinu pružanja javne usluge prikupljanja miješanog komunalnog

        otpada i  biorazgradivog komunalnog otpada na području Općine Podravske Sesvete 
    **************************************************************************

         Predsjednik vijeća otvara raspravu.

         Pročelnik daje pojašnjenje da je vijeće u veljači 2018. godine donijelo odluku da pružatelj javne usluge budu Komunalne usluge, zatim da je bila donesena izmjena te odluke da se usluga pruža putem koncesije, a sada Zakon o održivom gospodarenju otpadom dopušta da pružatelj usluge bude društvo u kojem jedinica lokalne samouprave ima udio, pa se stoga donosi ova odluka da to bude društvo Drava kom koje smo zbog toga i osnovali.

         S obzirom da više nije bilo rasprave predsjednik vijeća provodi glasovanje, a nakon glasovanja konstatira da sa 5 glasova „ZA“ i 6 glasova „SUZDRŽANI“  nije donijeta  Odluka o izmjenama Odluke o načinu pružanja javne usluge prikupljanja miješanog komunalnog  otpada i  biorazgradivog komunalnog otpada na području Općine Podravske Sesvete.

                                                                 Točka 4.
Zaključak o usvajanju Izvješća o korištenju sredstava Proračunske zalihe Proračuna
Općine Podravske Sesvete za 2018. godinu za razdoblje od 1. studenog do 30. studenog 2018. godine i za razdoblje od 1. prosinca do 31. prosinca 2018. godine

**************************************************************************

       Predsjednik Općinskog vijeća otvara raspravu.
       S obzirom da  nije bilo rasprave predsjednik vijeća provodi glasovanje, a nakon
glasovanja konstatira da je jednoglasno sa 11 glasova „ZA“ donijet Zaključak o usvajanju Izvješća o korištenju sredstava Proračunske zalihe ProračunaOpćine Podravske Sesvete za 2018. godinu za razdoblje od 1. studenog do 30. studenog 2018. godine i za razdoblje od 1. prosinca do 31. prosinca 2018. godine,  koji je ujedno i sastavni dio izvornika ovog Zapisnika.

                                                                   Točka 5.
Zaključak o usvajanju Izvješća o korištenju sredstava Proračunske zalihe Proračuna Općine    Podravske Sesvete za 2019. godinu za razdoblje od 1. siječnja do 31. siječnja 2019. godine

**************************************************************************
     Predsjednik Općinskog vijeća otvara raspravu.
     S obzirom da  nije bilo rasprave predsjednik vijeća provodi glasovanje, a nakon
glasovanja konstatira da je jednoglasno sa 11 glasova „ZA“ donijet Zaključak o usvajanju Izvješća o korištenju sredstava Proračunske zalihe Proračuna Općine   Podravske Sesvete za 2019. godinu za razdoblje od 1. siječnja do 31. siječnja 2019. godine,  koji je ujedno i sastavni dio izvornika ovog Zapisnika.

                                                                 Točka 6.
Rasprava o načinu sakupljanja i odvoza miješanog komunalnog otpada i biorazgradivog komunalnog otpada na području Općine Podravske Sesvete

**************************************************************************
       Predsjednik vijeća i vijećnici konstatiraju da je rasprava po ovoj točki provedena prije aktualnog sata te više nema potrebe ponovno raspravljati.
                                                                 Točka 7.

Odluka o stavljanju izvan snage Odluke o sazivanju zbora građana donesene na 16. sjednici Općinskog vijeća 19. studenog 2018. godine

**************************************************************************
      Predsjednik Općinskog vijeća otvara raspravu te navodi da je ova Odluka bila donesena ali da je prijavljena na Ministardtvo uprave da je nezakonita što sam prihvatio i potvrdio, te ostaje da se ova odluka stavi izvan snage.
       Vijećnik Branko Rođak navodi da bi bilo vrijeme da se raspišu izbori za mjesne odbore, to ne može šteti već samo pomoći u budućnosti kao i kad smo stvarali općinu.

       Zamjenik načelnika odgovara da su svaki izbori trošak, te da niti druge općine ne provode izbore za mjesne odbore. Kada će to biti zakonska obveza onda ćemo ih provesti.

        Predsjednik vijeća konstatira da demokracija ne može biti trošak.

      S obzirom da više nije bilo rasprave  predsjednik vijeća provodi glasovanje, a nakon
glasovanja konstatira da je sa  7 glasova „ZA“ i 4 glasa „SUZDRŽANI“ donijeta Odluka 
o stavljanju izvan snage Odluke o sazivanju zbora građana donesene na 16. 

sjednici Općinskog vijeća 19. studenog 2018. godine koji je ujedno i sastavni dio izvornika ovog Zapisnika.
                                                                 Točka 8.

                                                                   Razno **************************************************************************
       Predsjednik Općinskog vijeća otvara raspravu.
       Zamjenik načelnka napušta sjednicu u 21.05 sati.

       Vijećnik Dražen Nađ predlaže da točka Razno bude odmah nakon Aktualnog sata zbog nepoštivanja rada vijeća od strane načelnika i zamjenika načelnika.

       Predsjednik vijeća podsjeća da je na 2. sjednici bilo rečeno da je za poljoprivrednike bio problem na dva prijelaza Limbuš i Prek, te da je on bio zadužen za rješavanje  Preka, a za Limbuš Josip Rep. Ako bude problema sa sufinanciranjem Limbuša za 80.000 kuna prelaz Limbuš se može riještiti preko udruge Prek  na način da bude privremeno osposobljen u trajanju 20 godina.
     S obzirom da više nije bilo pitanja niti rasprave predsjednik vijeća zatvara sjednicu u 21.10 sati.

Zapisničar:                                                                                       Predsjednik :

Jasminka Miloš                                                                            dr.sc. Vlado Halusek, prof.

